**ทำไมยาเสพติดจึงไม่ได้รับอนุญาตให้ใช้นอกเหนือจากในวงการการแพทย์**

นางสาวสุมานัส จำเนียรดำรงค์การ 1209

ยาเสพติด  หมายถึง สารที่เมี่อนำเข้าสู่ร่างกายโดยการ รับประทาน ดม สูบ ฉีด จะทำให้เกิดผลต่อร่างกาย จิตใจและการเสพติด อย่างไรก็ตามสิ่งใดๆในโลกล้วนมีทั้งคุณและโทษ การใช้ยาเสพติดนั้นแม้จะมีผลเสียหลายประการ ก็ยังได้มีการนำมาใช้ในวงการการแพทย์ในไทยอย่างแพร่หลาย โดย นายจุรินทร์ ลักษณวิศิษฏ์ รัฐมนตรีว่าการกระทรวงสาธารณสุข ได้กำหนดชนิดและจำนวนยาเสพติดให้โทษในประเภทที่ 2 ซึ่งได้แก่ ฝิ่น มอร์ฟีน โคเคน โคเคอีน และเมทาโดน ให้สามารถนำมาใช้ในทางการแพทย์ได้ เช่น ใช้ในการระงับอาการปวด การผ่าตัด และทางวิทยาศาสตร์ทั่วประเทศไทย ตั้งแต่วันที่ 20 พฤศจิกายน 25531 บทความนี้มุ่งเน้นหาคำตอบว่าเหตุใดนอกเหนือจากการใช้ในการแพทย์นี้แล้ว การใช้ยาเหล่านี้ถือเป็นสิ่งผิดกฏหมาย

ยาเสพติดนั้นสามารถส่งผลให้เกิดอาการเสพติด และ โทษต่อร่างกายและจิตใจ ตามพระราชบัญญัติยาเสพติดให้โทษ พ.ศ. 2522 ยาเสพติดนั้นได้แบ่งออกเป็น 5 ประเภทหลักๆ ได้แก่ ประเภทที่1 คือ ยาเสพติดให้โทษชนิดร้ายแรง ไม่มีใช้ในทางการแพทย์ เช่น เฮโรอีน และ เมทแอมเฟตามีน ประเภทที่ 2 ยาเสพติดให้โทษที่ใช้ในทางการแพทย์ เช่น มอร์ฟีน โคเคน ประเภทที่ 3 ยาเตรียมที่มียาเสพติดให้โทษประเภท 2 ผสมอยู่ ประเภทที่ 4 คือสารที่มีส่วนประกอบชนิดเดียวกับยาเสพติดประเภท 1 หรือ 2 และประเภทที่ 5 ยาเสพติดที่เป็นพืช เช่น กัญชา พืชฝิ่น และพืชกระท่อม2 ยาเสพติดนั้นไม่ว่าจะอยู่ในประเภทใด ก็สามารถส่งผลให้เกิดอาการเสพติดรุนแรง และ เกิดโทษต่อสุขภาพร่างกายจิตใจของผู้ใช้ ครอบครัว  สังคม

1 MGR online, สธ.ประกาศชนิดยาเสพติดฯ ในทางการแพทย์ (ออนไลน์), ค.ศ. 2011. สืบค้นเมื่อ 16 กันยายน, 2016, จาก MGR online: <http://www.manager.co.th/QOL/ViewNews.aspx?NewsID=9540000002414>

2 โรงเรียนคีรีวงศ์วิทยา, ความรู้เรื่องยาเสพติด (ออนไลน์), ค.ศ. 2011. สืบค้นเมื่อ 13 กันยายน, 2016, จาก

โรงเรียนคีรีวงศ์วิทยา: <http://www.kiriwong.ac.th/index.php/2011-06-03-10-24-05/203-2011-07-15-07-45-36>

เศรษฐกิจ และประเทศชาติ ผลกระทบโดยตรงสู่ร่างกายนั้นได้แก่ ความซูบผอม  ไม่มีแรง  อ่อนเพลีย และมีความเสี่ยงต่อ

โรคผิวหนัง ส่วนด้านจิตใจนั้นจะสังเกตได้จาก  ความประพฤติ ได้แก่ หงุดหงิดง่าย ขาดเหตุผล ขาดความเชื่อมั่นในตนเอง ก้าวร้าว ไม่เข้าสังคม วิตกกังวล เศร้าซึม  เป็นต้น เมื่อขาดยาแล้ว อาการเหล่านี้จะรุนแรงมากขึ้น ผู้ป่วยจะเกิดอาการกระสับกระส่าย  กระวนกระวาย เพ้อ  คลุ้มคลั่ง อาละวาด  และไม่สามารถควบคุมตนเองไม่ได้3 นอกจากนี้ในกรณีที่มีการเสพติดป็นเวลานาน จะเกิดผลกระทบต่อการทำงานของสมองในระยะยาว ได้แก่ ความบกพร่องด้านการเรียนรู้ ความเครียด ความจำ การตัดสินใจ รวมถึงพฤติกรรม4 การใช้ยาเสพติดนอกเหนือจากการแพทย์นั้นยังมีโทษหลายประการ เช่น จำคุกตั้งแต่ 5 ปี ถึงตลอดชีวิต หรือปรับตั้งแต่ 50,000 ถึง 500,000 บาท ในกรณีที่มียาเสพติดในครอบครองเกิน 100 กรัม ผู้นั้นจะได้รับโทษประหารชีวิตหรือจำคุกตลอดชีวิต

อย่างไรก็ตาม ยาเสพติดประเภทที่ 2 นั้น ได้รับการยอมรับให้ใช้ในวงการแพทย์เนื่องจากมีความจำเป็นและประโยชน์ในการรักษาบรรเทาอาการเจ็บปวดของคนไข้ ประเทศไทยในปัจจุบันนั้นมีการพัฒนาระบบการใช้ยาเสพติดเพื่อรักษาอย่างต่อเนื่อง ยาเสพติดเหล่านี้ได้รับการยอมรับในความปลอดภัยเพราะจะถูกคัดเลือกและดูแลอย่างเข้มงวดโดย คณะกรรมการอาหารและยาหรือ อย. ซึ่งมีการออกกฏการเก็บรักษา การกระจายยาเสพติดเหล่านี้ไปยังหน่วยงานต่างๆ และการใช้ในปริมาณที่เหมาะสมต่อผู้ป่วย โดยวิเคราะห์จากผลกระทบที่อาจเกิดขึ้นในอนาคต นอกจากนี้ ผู้ที่รับยายังต้องเป็นผู้ที่ได้รับอนุญาติทางกฎหมายแล้วด้วยเท่านั้น และร้านขายยาทั่วไปจะไม่มีไว้ในครอบครอง5 การใช้กฏระเบียบนี้ล้วน

3 บำรุง คงดี, สารเสพติด (ออนไลน์). สืบค้นเมื่อ 16 กันยายน, 2016, จาก ศูนย์ข้อมูลพิษวิทยา:

<http://webdb.dmsc.moph.go.th/ifc_toxic/a_tx_1_001c.asp?info_id=392>

4 National Institute on Drug Abuse, DrugFacts: Understanding Drug Use and Addiction (ออนไลน์), ค.ศ. 2016. สืบค้นเมื่อ 16 กันยายน, 2016, จาก National Institute on Drug Abuse:

<https://www.drugabuse.gov/publications/drugfacts/understanding-drug-use-addiction>

5 มติชน, อย. ประกาศยาเสพติดให้โทษที่ใช้ในทางการแพทย์ปี 2554 (ออนไลน์), ค.ศ. 2011. สืบค้นเมื่อ 13 กันยายน, 2016, จาก มติชน:<http://www.matichon.co.th/news_detail.php?newsid=1296480591&grpid=no&catid=19>

แล้วเพื่อผลประโยชน์ต่อการรักษาโรคและคุณภาพชีวิตที่ดีกว่าสำหรับประชากรไทย ตลอดจนในระดับโลก

จากการศึกษาเบื้องต้นเพื่อตอบคำถาม เหตุใดนอกเหนือจากการใช้ในการแพทย์นี้แล้ว การใช้ยาเหล่านี้ถือเป็นสิ่งผิดกฏหมาย สามารถสรุปได้ว่า ยาเสพติดนั้นมีโทษหลากหลายประการ ทั้งด้านสุขภาพร่างกาย จิตใจ และการเสพติดของ

ผู้ใช้ นอกจากนี้ยังมีบทลงโทษทางกฏหมาย ในขณะที่การใช้ยาเสพติดในวงการการแพทย์นั้น มีการออกกฏระเบียบการใช้อย่างเคร่งครัด โดยคำนึงถึงความปลอดภัย จึงทำให้สามารถใช้ได้อย่างเหมาะสมและเกิดประโยชน์ ด้วยสาเหตุนี้ ยาเสพติดจึงสามารถนำมาใช้ในทางการแพทย์ได้อย่างถูกกฎหมาย

เอกสารอ้างอิง

โรงเรียนคีรีวงศ์วิทยา, ความรู้เรื่องยาเสพติด (ออนไลน์), ค.ศ. 2011. สืบค้นเมื่อ 13 กันยายน, 2016, จาก

โรงเรียนคีรีวงศ์วิทยา: <http://www.kiriwong.ac.th/index.php/2011-06-03-10-24-05/203-2011-07-15-07-45-36>

มติชน, อย. ประกาศยาเสพติดให้โทษที่ใช้ในทางการแพทย์ปี 2554 (ออนไลน์), ค.ศ. 2011. สืบค้นเมื่อ 13 กันยายน,

2016, จาก มติชน:

<http://www.matichon.co.th/news_detail.php?newsid=1296480591&grpid=no&catid=19>

MGR online, สธ.ประกาศชนิดยาเสพติดฯ ในทางการแพทย์ (ออนไลน์), ค.ศ. 2011. สืบค้นเมื่อ 16 กันยายน, 2016, จาก

MGR online: <http://www.manager.co.th/QOL/ViewNews.aspx?NewsID=9540000002414>

National Institute on Drug Abuse, DrugFacts: Understanding Drug Use and Addiction (ออนไลน์), ค.ศ. 2016.

สืบค้นเมื่อ 16 กันยายน, 2016, จาก National Institute on Drug Abuse:

<https://www.drugabuse.gov/publications/drugfacts/understanding-drug-use-addiction>

บำรุง คงดี, สารเสพติด (ออนไลน์). สืบค้นเมื่อ 16 กันยายน, 2016, จาก ศูนย์ข้อมูลพิษวิทยา:

<http://webdb.dmsc.moph.go.th/ifc_toxic/a_tx_1_001c.asp?info_id=392>